rejauldu/bengali-wikipedia huggingface dataset:
২০০৯ আইসিসি বিশ্ব টুয়েন্টি২০ প্রতিযোগিতা জুন, ২০০৯ সালে ইংল্যান্ডে অনুষ্ঠিত হয়।ICC World Twenty20 2009 to be held in June , Cricinfo. Retrieved 28 November 2007 সেপ্টেম্বর, ২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসর দক্ষিণ আফ্রিকায় অনুষ্ঠিত হবার পর এটি হচ্ছে দ্বিতীয় আসর। প্রতিযোগিতায় ১০টি টেস্টভূক্ত দেশের মধ্যে ৯টি দেশের পুরুষ দলসহ বাছাই পর্বে যোগ্যতা অর্জনকারী তিনটি সহযোগী সদস্য এতে অংশগ্রহণ করে। লন্ডনের লর্ডস এবং ওভাল ও নটিংহ্যামের ট্রেন্ট ব্রিজে সবগুলো খেলা অনুষ্ঠিত হয়। মহিলাদের প্রতিযোগিতাটিও একই সময়ে অনুষ্ঠিত হয়। ২১ জুন লর্ডসে চূড়ান্ত খেলা অনুষ্ঠিত হয়। শ্রীলঙ্কাকে ৮ উইকেটে হারিয়ে পাকিস্তান এবং মহিলাদের প্রতিযোগিতায় নিউজিল্যান্ডকে ৬ উইকেটে হারিয়ে ইংল্যান্ড মহিলা ক্রিকেট দল চ্যাম্পিয়ন হয়।   সময়সূচী  ব্রিটিশ গ্রীষ্মকালীন সময় (ইউটিসি+০১) সময়সূচী মোতাবেক।   প্রস্তুতিমূলক খেলা    গ্রুপ পর্ব    গ্রুপ এ  দলবাছাই খেলা জয় পরাজয় এন.আর এনআরআর পয়েন্ট (১)এ১২২ ০০+১.২২৭ ৪ (৯)এ২  ২  ১  ১  ০ −০.১৬২ ২ (৮) ২  ০ ২  ০ −০.৯৬৬ ০   গ্রুপ বি  দলবাছাই খেলা জয় পরাজয় এন.আর এনআরআর পয়েন্ট (৭)বি২২১১০+১.১৭৫ ২ (২)বি১২১১০+০.৮৫০২ (১০) ২১১০−২.০২৫২   গ্রুপ সি  দলবাছাই খেলা জয় পরাজয় এন.আর এনআরআর পয়েন্ট (৬)সি২ ২২ ০০+০.৬২৬৪ (১১)সি১২ ১১০+০.৭১৫২ (৩) ২০২০−১.৩৩১০   গ্রুপ ডি  দলবাছাই খেলা জয় পরাজয় এন.আর এনআরআর পয়েন্ট (৫)ডি২২২০০+৩.২৭৫৪ (৪)ডি১২১১০+০.৩০৯২ (১২) ২০২০−৫.২৮১০   সুপার এইট    গ্রুপ ই  দল খেলা জয় পরাজয় এন.আর এনআরআর পয়েন্ট৩৩০০+০.৭৮৭৬৩২১০+০.০৬৩৪৩১২০−০.৪১৪২৩০৩০−০.৪৬৬০   গ্রুপ এফ  দল খেলা জয় পরাজয় এন.আর এনআরআর পয়েন্ট৩৩০০+১.২৬৭৬৩২১০+১.১৮৫৪৩১২০−০.২৩২২৩০৩০−২.১৮৩০   নক-আউট পর্ব    সেমি-ফাইনাল    ফাইনাল    তথ্যসূত্র    পাদটীকা      বহিঃসংযোগ   Official Site  বিষয়শ্রেণী:২০০৯-এ ইংরেজ ক্রিকেট বিষয়শ্রেণী:আইসিসি বিশ্ব টুয়েন্টি২০ বিষয়শ্রেণী:২০০৯-এ আন্তর্জাতিক ক্রিকেট প্রতিযোগিতা বিষয়শ্রেণী:২০০৯ আইসিসি বিশ্ব টুয়েন্টি২০ বিষয়শ্রেণী:পুরুষদের আইসিসি টি-টোয়েন্টি বিশ্বকাপ
আমীর ইবনে আল-তুফায়েল ইবনে মালিক ইবনে জাফর () ছিলেন বনু আমিরের একজন সর্দার এবং একজন কবি। তিনি বনু আমিরের বিশিষ্ট ব্যক্তি জাফর ইবনে কিলাবের পরিবারের সদস্য ছিলেন। খাস'আম গোত্রের সাথে যুদ্ধে তিনি তার বাবার স্থলাভিষিক্ত হন, তবে তিনি তার আঘাত এবং যুদ্ধক্ষেত্রে ব্যর্থতার কারণে পদত্যাগ করতে বাধ্য হন। তার চাচা আবু বারা'র মৃত্যুর পর তাকে নেতা হিসেবে পুনর্বহাল করা হয়।   জীবন  'আমির ইবনে আল-তুফায়েল মালিক ইবনে জা'ফর পরিবারের অন্তর্ভুক্ত ছিলেন, যা বনু কিলাবের জা'ফর বংশের ছোট বংশ ছিল, যারা বনু আমিরের বৃহত্তর গোত্রের অংশ ছিল।Caskel, p. 442. ৫৯০-এর দশকে এবং ৭ম শতাব্দীর গোড়ার দিকে তিনি বনু আমিরের অসংখ্য অভিযানে অংশগ্রহণ করেছিলেন, কখনও কখনও নিজের দলকে নেতৃত্ব দিতেন।Caskel, p. 442. দক্ষিণ আরবে খাস'আমের বিরুদ্ধে যুদ্ধে তার বাবা আল-তুফায়েল ইবনে মালিক নিহত হওয়ার পর তিনি গোত্রের সামরিক নেতৃত্ব গ্রহণ করেন।  ফায়েফ আল-রিহ-এ খাস'আমের বিরুদ্ধে যুদ্ধে একটি চোখ হারানোর পর তাকে বনু 'আমিরের নেতৃত্ব দেওয়ার জন্য অনুপযুক্ত বলে মনে করা হয়। অধিকন্তু, এই যুদ্ধের সময় তিনি আট বা নয়জন নিকটাত্মীয়কে হারান, অন্যদিকে বনু আমিরেরও উল্লেখযোগ্য ক্ষতি হয়। আমির ইবনে আল-তুফায়েলকে এই ক্ষতির জন্য গোত্রের অন্যান্য প্রবীণরা দায়ী করেন। ফলে তার ও জাফরের বংশের জ্যেষ্ঠ বংশ রাবি'আ'র প্রধান আলকামা ইবনে উলথা ইবনে আওফের মধ্যে নেতৃত্বের জন্য একটি আইনি লড়াই শুরু হয়। সালিশের ফলে কোন চূড়ান্ত সিদ্ধান্ত আসেনি, কিন্তু তবুও আমির ইবনে আল-তুফায়েল মামলা চলাকালীন কবি আল-আ'শার সমর্থনের কারণে তার সুনাম ফিরে পান। ৬২৪/২৫ সালে তার চাচা আমির আবু বারা ইবনে মালিকের মৃত্যু হলে জাফর বংশের নেতা হিসেবে তাকে পুনর্বহাল করার জন্য এটি অপরিহার্য প্রমাণিত হয় এবং বর্ধিতভাবে বনু আমিরের বংশের নেতা হিসেবে পুনর্বহাল করা হয়।  ইসলামী ঐতিহ্য অনুসারে, আমির ছিলেন মুহাম্মদের সবচেয়ে খারাপ বেদুইন শত্রু এবং বি'র মা'উনায় সুলাইমি গোত্রের এক অভিযানের নেতৃত্ব দিয়ে মুহাম্মদ এবং আবু বারার মধ্যে প্রতিষ্ঠিত সুরক্ষা চুক্তি লঙ্ঘন করেছিলেন, যেখানে তিনি কয়েক ডজন মুসলিম ধর্মপ্রচারককে হত্যা করেছিলেন। তিনি মুহাম্মদকে হত্যার ষড়যন্ত্র করেছিলেন বলেও জানা যায়। যদিও এই ঘটনাগুলি ঐতিহ্যের সাথে সম্পর্কিত, তবে এটি জানা যায় যে আমির একজন পৌত্তলিক ব্যক্তি হিসেবে মারা গিয়েছিলেন এবং কখনও ইসলাম গ্রহণ করেননি।   কবিতা  আমির ইবনে আল-তুফায়েলের কবিতার কিছু অংশ একটি দীউয়ানে (খণ্ড) সংগৃহীত হয়েছে। ইংরেজি অনুবাদটি আসাদের 'আবিদ ইবনে আল-আবরাসের দিওয়ানস' এবং 'আমির ইবনে সা'সা'র 'আমির ইবনে আত-তুফাইল'- এ পাওয়া যায়।Montgomery, p. 77, n. 133. তার কবিতার বেশিরভাগই উপজাতীয় গাজওয়া (যোদ্ধা নীতি) দ্বারা পরিপূর্ণ,Montgomery, p. 77. যদিও প্রাচ্যবিদ ডব্লিউ. ক্যাসকেলের মতে, কিছু পঙক্তি "মানবিকতার মধ্য দিয়ে প্রবাহিত", যেমন দিওয়ানের ১১ নম্বর পঙক্তি, যেখানে আমির তার চোখ হারানোর জন্য শোক প্রকাশ করেছেন।   তথ্যসূত্র    গ্রন্থপঞ্জি           বিষয়শ্রেণী:মৃত্যুর সাল অজানা বিষয়শ্রেণী:জন্মের সাল অজানা বিষয়শ্রেণী:জাহেলি ব্যক্তি বিষয়শ্রেণী:৭ম শতাব্দীর আরব কবি বিষয়শ্রেণী:৬ষ্ঠ শতাব্দীতে জন্ম
দাঁতরাঙা (Indian Rhododendron -?) এক ধরনের গুল্মজাতীয় গাছ, যার আরও কিছু নাম রয়েছে: ফুটকি, লুটকি, ফুটুল, বনতেজপাতা ইত্যাদি। এটি বাংলাদেশে আগাছা বা অপ্রয়োজনীয় গাছ হিসেবেই বেশি পরিচিত, যদিও বর্তমানে এর কিছু ঔষধি গুণাগুণ প্রকাশিত হয়েছে। গাছটি প্রধানত পাহাড়ি বা উঁচু এলাকায় বেশি জন্মে; বাংলাদেশ ছাড়াও এটি ভারতের বিভিন্ন অঞ্চল এবং দক্ষিণ-পূর্ব এশিয়ার মালয়েশিয়া ও ইন্দোনেশিয়ায় দেখা যায়। বাংলাদেশের উত্তরের জেলা লালমনিরহাটের হাতিবান্ধায়ও এই গাছটি পাওয়া যায়।  নামকরণ এই গাছে ছোট আকৃতির ফল জন্মে যা খেলে দাঁতের বর্ণ লাল হয়ে যায়, এবং এই কারণেই এই গাছটির নাম 'দাঁতরাঙা' হয়েছে। আবার, এর পাতা দেখতে তেজপাতার ন্যায় হওয়ায় একে অনেকে 'বনতেজপাতা' বলে থাকে।  বর্ণনা এই গাছটির উচ্চতা ১ মিটার পর্যন্ত হয়ে থাকলেও কখনো কখনো ৩ মিটার উচ্চতার গাছও চোখে পড়ে। তেজপাতার ন্যায় দেখতে এর পাতার দৈর্ঘ্য ৪ হতে ১১ সেন্টিমিটার; প্রস্থে ১.৩ সেন্টিমিটার যাতে ৫ হতে ৭ টি শিরা থাকে। এদের ফুল উজ্জ্বল বেগুনি বর্ণের এবং ফল সবুজ।  ব্যবহার লোক চিকিৎসায় এটি ব্যবহার হতে দেখা যায়। এটি কৌষ্ঠ্যকাঠিন্য রোগে ব্যবহৃত হয়। দাঁতরাঙার পাতার নির্যাস মানবদেহের ক্যান্সার, হৃদরোগ রোধে সহায়ক। তাছাড়া এর পাতার রস আমাশয়, পেটব্যথা, বাত ও বাতজ্বর দূর করতে পারে। আলসার, উচ্চ রক্তচাপ, দাঁত ব্যথা, চর্মরোগ ও ডায়রিয়া চিকিৎসায় দাঁতরাঙা ব্যবহৃত হতে দেখা যায়।   গ্যালারি  থাম্ব|লুটকি ফুল/ দাঁতরাঙা ফুল। বাংলাদেশের সিলেটের টিলাময় এলাকায় এদের অহরহ হতে দেখা যায়।  তথ্যসূত্র  বিষয়শ্রেণী:বাংলাদেশের ফুল বিষয়শ্রেণী:বাংলাদেশের ফল বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
রম্যাঁ ফেভ্র (, ; জন্ম: ১৪ জুলাই ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব ব্রেস্ত এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০৪–০৫ মৌসুমে, ফরাসি ফুটবল ক্লাব জেনেভিলোয়ার যুব পর্যায়ের হয়ে খেলার মাধ্যমে ফেভ্র ফুটবল জগতে প্রবেশ করেছেন এবং পরবর্তীকালে রেসিং ক্লাব ফ্রান্স এবং তুরের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব তুর বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; তুর বি-এর হয়ে তিনি ১২ ম্যাচে ১টি গোল করেছেন। অতঃপর ২০১৭–১৮ মৌসুমে তিনি মোনাকো বি-এ যোগদান করেছেন, মাঝে তিনি ১ মৌসুমের জন্য মোনাকোর মূল দলের হয়ে খেলেছেন। ২০২০–২১ মৌসুমে, তিনি মোনাকো হতে ব্রেস্তে যোগদান করেছেন।  ২০২০ সালে, ফেভ্র ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।  প্রারম্ভিক জীবন রম্যাঁ ফেভ্র ১৯৯৮ সালের ১৪ই জুলাই তারিখে ফ্রান্সের আনিয়ের-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মা আলজেরীয় বংশোদ্ভূত।  আন্তর্জাতিক ফুটবল ফেভ্র ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২০ সালের ৮ই অক্টোবর তারিখে তিনি লিশটেনস্টাইন অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ফ্রান্স অনূর্ধ্ব-২১ দলের হয়ে লিশটেনস্টাইন অনূর্ধ্ব-২১ দলের বিরুদ্ধে তার অভিষেক ম্যাচেই ফ্রান্সের বয়সভিত্তিক দলের হয়ে প্রথমবারের মতো গোল করেছেন।  তথ্যসূত্র  বহিঃসংযোগ              বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:তুর ফুটবল ক্লাবের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এএফসি বোর্নমাথের খেলোয়াড় বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
অপরাজেয় বাংলা ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত একটি ভাস্কর্য যা তিনজন মুক্তিযোদ্ধাকে চিত্রায়িত করেছে।ক্যাম্পাসে মুক্তিযুদ্ধের ভাস্কর্য, সুজন ঘোষ, সাইফুর রহমান আকন্দ, মোঃ হাবিবুর রহমান, দৈনিকজনকণ্ঠ। ঢাকা থেকে প্রকাশের তারিখ: ১৯ ডিসেম্বর ২০১০ খ্রিস্টাব্দ।   অবস্থান  ঢাকা বিশ্ববিদ্যালয়ের কলা ভবনের সামনে অবস্থিত একটি ভাস্কর্য। এটি নির্মাণ করেন মুক্তিযোদ্ধা ভাস্কর সৈয়দ আব্দুল্লাহ খালিদ। অপরাজেয় বাংলা নামকরণটি করেছিলেন মুক্তিযাদ্ধা ও সাংবাদিক সালেহ চৌধুরী (১৯৩৮ - ২০১৭)।  ভৌগোলিক স্থানাঙ্কে অপরাজেয় বাংলার অবস্থান ।   বিবরণ  ১৯৭৩ সালে ভাস্কর্যটি তৈরি করা শুরু হয়। ১৯৭৯ সালের ১৬ ডিসেম্বর সকাল ৯টায় বিজয় দিবসে অপরাজেয় বাংলা উদ্বোধন করা হয়। ৬ ফুট বেদীর উপর নির্মিত এর উচ্চতা ১২ ফুট, প্রস্থ ৮ ফুট ও ব্যাস ৬ ফুট। এই ভাস্কর্যটিতে বাংলাদেশের মুক্তিযুদ্ধে ছাত্রসমাজসহ সমাজের বিভিন্ন শ্রেণির মানুষের অংশগ্রহণের দৃশ্য তুলে ধরা হয়েছে।   স্থাপত্য তাৎপর্য  বাংলাদেশের স্বাধীনতা সংগ্রামে নারী-পুরুষ নির্বিশেষে সর্বস্তরের মানুষ অংশগ্রহণ করে। তাদের সম্মিলিত প্রতিরোধ ও আক্রমণে পাক বাহিনী পরাজিত হয়। সর্বস্তরের মানুষের স্বাধীনতা সংগ্রামে অংশগ্রহণের প্রতীকী চিহ্নই 'অপরাজেয় বাংলা'। ১৯৭২-৭৩ সালে ডাকসুর ভিপি ছিলেন মুজাহিদুল ইসলাম সেলিম এবং জিএস ছিলেন মাহবুব জামান। এ সময় ডাকসুর উদ্যোগে অপরাজেয় বাংলার কাজে হাত দেয়া হয়। এর তিনটি মূর্তির একটির ডান হাতে দৃঢ় প্রত্যয়ে রাইফেলের বেল্ট ধরা বৃহত্তর জনগোষ্ঠীর প্রতিনিধি। এর চোখেমুখে স্বাধীনতার চেতনা উদ্দীপনা নিরাপোষ। এর মডেল ছিলেন আর্ট কলেজের ছাত্র মুক্তিযোদ্ধা বদরুল আলম বেনু। থ্রি নট থ্রি রাইফেল হাতে সাবলীল ভঙ্গিতে দাঁড়ানো অপর মূর্তির মডেল ছিলেন সৈয়দ হামিদ মকসুদ ফজলে। আর নারী মূর্তির মডেল ছিলেন হাসিনা আহমেদ। ১৯৭৫ সালের পর অনেকদিন অপরাজেয় বাংলার নির্মাণ কাজ বন্ধ ছিল।  ১৯৭৯ সালের ১৯ জানুয়ারি পূর্ণোদ্যমে অপরাজেয় বাংলার নির্মাণ কাজ শুরু হয়। ১৯৭৯ সালের ১৬ ডিসেম্বর সকাল ৯টায় এ ভাস্কর্যের উদ্বোধন করা হয়। তবে অপরাজেয় বাংলার কাছে ভাস্করের নাম খচিত কোন শিলালিপি নেই। স্বাধীনতার এ প্রতীক তিলে তিলে গড়ে তুলেছেন গুণী শিল্পী ভাস্কর সৈয়দ আব্দুল্লাহ খালিদ। ঢাকা বিশ্ববিদ্যালয়ের কলা ভবনের সামনের বেদিতে দাঁড়ানো তিন মুক্তিযোদ্ধার প্রতিচ্ছবি যেন অন্যায় ও বৈষম্য দূর করে দেশে সাম্য প্রতিষ্ঠার গান গাইছে। মুক্তিযুদ্ধের চেতনা ছড়িয়ে দিচ্ছে বিশ্ববিদ্যালয়ের শিক্ষার্থীদের মাঝে। এ ভাস্কর্যে সব শ্রেণীর যোদ্ধার প্রতিচ্ছবি তুলে ধরা হয়েছে।   ব্যবহার  ভাস্কর্যের মূল বিষয়বস্তুর ব্যবহার অনেক ক্ষেত্রেই হয়েছে। অপরাজেয় বাংলা নামে একটি দৈনিক পত্রিকাও রয়েছে। "জাগরণের গান" অ্যালবামের প্রচ্ছদেও এর ব্যবহার করা হয়েছে। থাম্ব|"জাগরণের গান" অ্যালবামের প্রচ্ছদে "অপরাজেয় বাংলা" ভাস্কর্যের চিত্র   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:ঢাকা বিশ্ববিদ্যালয় বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:মূর্তি বিষয়শ্রেণী:১৯৭৯-এর ভাস্কর্য
বিজয়দুর্গ বন্দর  হল মহারাষ্ট্রের একটি ছোট সমুদ্র বন্দর।বন্দরটি ভারতের পশ্চিম উপকূলে সিন্ধুদূর্গ জেলায় অবস্থিত।এই বন্দরটি রত্নাগিরি শহরের বাতিঘর থেকে ১০ কিমি উত্তরে গড়ে উঠেছে বিজয়দূর্গ খাঁড়িতে।এই বন্দরের পোতাশ্রয়টি গভীর ও প্রাকৃতিক। বন্দরটিতে প্রতিদিন প্রায় ২০০ টন পণ্য ওঠা-নামা করে।এটি মাহারাষ্ট্রের একটি প্রথম সারির মাইনর পোর্ট বা ছোট বন্দর। অবস্থান কোকিসারে রেলওয়ে স্টেশন থেকে প্রায় ৬০ কিলোমিটার আর এনএইচ-১৭ থেকে ৫  কিমি দূরে সিন্ধুদুর্গ জেলায় অবস্থিত এই বন্দর।বর্তমানে এই বন্দরের জেটি ৩  মিটার (৫১ মি m X ৬.৬ মিটার) গভীর।Research Article - National Institute of Oceanography  প্রশাসক বিজয়দুর্গ বন্দর হল মহারাষ্ট্রের  ছোট বন্দর গুলির মধ্যে একটি গুরুপূর্ণ বন্দর।এই বন্দর মহারাষ্ট্র মেরিটাইম বোর্ড এর অন্তর্গত।বন্দরটি ভুনগুলা গ্রুপ বন্দর গুলির একটি।এই বন্দরের দায়িত্বে রয়েছেন একজন সহকারী আধিকারিক।  পন্য বন্দরটি ১৯৫৩ সাল থেকে গড়ে প্রতিবছর ২৫ হাজার টন পণ্য ও ২৫ হাজার যাত্রী পরিবহন করে চলেছে। স্যাটেলাইট পোর্ট বা সহায়ক বন্দর রাষ্ট্র পরিচালিত জওয়াহারলাল নেহেরু পোর্ট ট্রাস্ট (JNPT), মুম্বাই কাছাকাছি ভারতের ব্যস্ততম কন্টেনার (ধারক ) গেটওয়ে, অন্তত ১০ হাজার কোটি টাকা ব্যয়ে মহারাষ্ট্রের  বিজয়দুর্গ বা দাহানুতে একটি স্যাটেলাইট বন্দর নির্মাণে পরিকল্পনা করছে। http://www.livemint.com/Companies/7K7QoESH7c0VCamaHQIiCL/JNPT-tobuild-Rs10000-crore-satellite-port-at-Wadhwan.html  জওয়াহারলাল নেহেরু পোর্ট ট্রাস্ট  (JNPT ) মহারাষ্ট্র সরকার   প্রকল্পের যথাক্রমে ৭৫% এবং ২৫% অর্থ যোগাবে। উভয় বিজয়দুর্গ এবং দাহানু- এ সেখানে 20 মিটার প্রাকৃতিক পোতাশ্রয়ে বড় জাহাজ প্রবেশ ও নোঙর করতে পাড়বে। এই উপগ্রহ পোর্টের জন্য একটি সম্ভাব্যতা সমীক্ষা অভ্যন্তরীণভাবে সম্পন্ন হয়েছে। বর্তমানে মহারাষ্ট্রের শুধুমাত্র একটি বড় পোর্ট। জওয়াহারলাল নেহেরু পোর্ট ট্রাস্ট  (JNPT), আসলে বৃহত শিল্প প্রবৃদ্ধি রাজ্যের পরিসেবা দিতে পারছেনা। Live Mint ePaper - 9th November 2015 ছবি thumb|right|280px|বন্দরের জেটি thumb|right|280px|মাচা  তথ্যসূত্র  বিষয়শ্রেণী:ভারতের বন্দর
ঘোড়ানিম, (বৈজ্ঞানিক নাম:Melia azedarach) অন্যান্য নামের মধ্যে সাদা দারূবৃক্ষ, চায়নাবেরি গাছ, গুটিকা-গাছ, কেপ লাইলাক, সাইরিঙ্গা বেরিগাছ, পার্সিয়ান লাইলাক, ও ভারতীয় লাইলাক, মেহগনিবৃক্ষ পরিবারের পর্ণমোচী গাছের একটি প্রজাতি, যা ইন্দোমালিয়া ও অস্ট্রেলেশিয়ার স্থানীয়।   চিত্রশালা    তথ্যসূত্র    [arolus] (1753): Species Plantarum 1: 384–385. Tropicos - Missouri Botanical Garden, Saint Louis, Missouri.   (2005): Beija-flores (Aves, Trochilidae) e seus recursos florais em uma área urbana do Sul do Brasil  [Hummingbirds (Aves, Trochilidae) and their flowers in an urban area of southern Brazil]. [Portuguese with English abstract] Revista Brasileira de Zoologia 22(1): 51–59.  PDF fulltext.   (2005): "Melia azedarach". In: Identification and Biology of Non-Native Plants in Florida's Natural Areas: 96–97. Version of 2005-SEP-05. PDF fulltext .   (1997): "Melia azedarach". In: Poisonous Plants of North Carolina. Retrieved 2008-JAN-26.   বহিঃসংযোগ    Melia azederach  (PDF)  SerTox (in Spanish)—FAQ about toxic plants  বিষয়শ্রেণী:উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:অস্ট্রেলিয়ার উদ্ভিদ বিষয়শ্রেণী:ভারতের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:চীনের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:কুইন্সল্যান্ডের উদ্ভিদ বিষয়শ্রেণী:এশিয়ার উদ্যান উদ্ভিদ বিষয়শ্রেণী:অস্ট্রেলিয়ার বাগান উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ডান|থাম্ব|300x300পিক্সেল| সারে, টেমস ডিটনের সেন্ট নিকোলাসের চার্চে সুলিভানের স্মারক ফলক স্যার হেনরি সুলিভান, ২য় ব্যারোনেট (১৩ মার্চ ১৭৮৫ - ১৪ এপ্রিল ১৮১৪) ছিলেন একজন ইংরেজ রাজনীতিবিদ এবং সেনা কর্মকর্তা।  তিনি ছিলেন স্যার রিচার্ড সুলিভান, প্রথম ব্যারোনেটের পুত্র, যিনি একজন সংসদ সদস্য ছিলেন এবং যিনি রাজনৈতিক বিষয়ে বেশ কয়েকটি বইও লিখেছিলেন। ইটন কলেজে শিক্ষিত, Accessed 9 September 2021 ১৮০৬ সালের জুলাই মাসে তার পিতার মৃত্যুর পর হেনরি উত্তরাধিকারসূত্রে ব্যারোনেট পদ লাভ করেন।  ১৮১২ সালের অক্টোবরের সাধারণ নির্বাচনে ক্ষমতাসীন টোরি পার্টির সমর্থক সুলিভান একই সাথে রাই এবং লিংকন উভয়ের জন্যই সংসদ সদস্য (এমপি) নির্বাচিত হন। ১৮১২ সালের ডিসেম্বরে উপনির্বাচনের পর রাইয়ের এমপি পদ থেকে সরে দাঁড়ানোর পর, সুলিভান ১৮১৪ সালের এপ্রিলে মৃত্যুর আগ পর্যন্ত লিঙ্কনের প্রতিনিধিত্ব করে চলেন। যেহেতু তিনি একজন কর্মরত সৈনিক ছিলেন, তাই তিনি সংসদীয় কাজে খুব কম ভূমিকা পালন করতেন। তিনি কোনও আনুষ্ঠানিক বক্তৃতা দেননি,  এবং মাত্র দুবার ভোট দিয়েছিলেন - ১৮১৩ সালের মে মাসে ক্যাথলিক ত্রাণ বিলের বিরুদ্ধে এবং ১৮১৩ সালের জুন মাসে চার্টার বিলের অংশ হিসেবে ভারতে খ্রিস্টান মিশনের সমর্থনে।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:লিঙ্কনের যুক্তরাজ্যের সংসদ সদস্য বিষয়শ্রেণী:১৮১৪-এ মৃত্যু বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৭৮৫-এ জন্ম
১৯২৪ সালের ২ জুলাই ফ্রান্সে প্রতিষ্ঠিত হয় ইন্টারন্যাশনাল স্পোর্টস প্রেস অ্যাসোসিয়েশন (এআইপিএস)। এই দিনটিকে স্মরণ করে ১৯৯৫ সাল থেকে এআইপিএস-এর অধীনস্থ সকল সদস্য দেশগুলোতে বিশ্ব ক্রীড়া সাংবাদিক দিবস পালন করা হয়। বাংলাদেশসহ বিশ্বের অন্যান্য দেশে প্রতি বছর দিবসটি পালিত হয়।  ক্রীড়া সাংবাদিকতা  ক্রীড়া সাংবাদিকতা হল একটি বিশেষ ধরণের প্রতিবেদন যা ক্রীড়া সম্পর্কিত সংবাদ এবং ইভেন্টগুলির উপর দৃষ্টি নিবদ্ধ করে। ক্রীড়া সাংবাদিকরা বিভিন্ন ক্ষেত্রে কাজ করেন যেমন: মুদ্রিত মাধ্যম (সংবাদপত্র এবং ম্যাগাজিন), ডিজিটাল প্ল্যাটফর্ম (ওয়েবসাইট এবং সোশ্যাল মিডিয়া), টেলিভিশন এবং রেডিও। ছোট-বড় প্রায় প্রতিটি সংবাদ সংস্থাতে এমন লোক থাকে যারা খেলাধুলার খবর পরিবেশন করেন।  ইতিহাস আন্তর্জাতিক স্পোর্টস প্রেস অ্যাসোসিয়েশন (AIPS) এর ৭০তম বার্ষিকী উপলক্ষে ১৯৯৪ সালে এই দিবসটি প্রতিষ্ঠিত হয়েছিল। ১৮০০ সালের গোড়ার দিকে অভিজাত শ্রেণীর একটি গুরুত্বপূর্ণ অংশ হিসেবে ক্রীড়া সাংবাদিকতা শুরু হয়। পরবর্তীতে সময়ের পরিবর্তনের সাথে সাথে এটি একটি নিবেদিতপ্রাণ ক্রীড়া কলাম দিয়ে সংবাদ ব্যবসায় জনপ্রিয় হয়ে ওঠে। ক্রীড়া সাংবাদিকতা মধ্যবিত্ত ও নিম্নবিত্তদের মধ্যেও জনপ্রিয়তা অর্জন করে, যার ফলে প্রকাশনাগুলিতে আরও বেশি বিষয়বস্তু কভারেজ তৈরি হয়।   উদ্দেশ্য ও গুরুত্ব বিশ্ব ক্রীড়া সাংবাদিক দিবসের উদ্দেশ্য হলো ক্রীড়া সাংবাদিকদের কঠোর পরিশ্রমকে স্বীকৃতি দান, তাদের কৃতিত্বকে সম্মান করা এবং নতুনদের এই পেশায় আসতে উৎসাহিত করা।  এই দিবসটির গুরুত্ব হলো ক্রীড়া সাংবাদিকদের প্রচেষ্টার প্রশংসা করার সুযোগ এবং যারা এই পেশায় আসতে চান এমন তরুণদের অনুপ্রাণিত করা। এই দিবস বিশ্বজুড়ে খেলাধুলা সম্পর্কে জ্ঞান ছড়িয়ে দিতে সহায়তা করে। বিশ্বের গণমাধ্যম তাদের ক্রীড়া সাংবাদিকদের সম্মান জানাতে এই দিনটিকে বেছে নেয়।  তাৎপর্য খেলাধুলার প্রচারে ক্রীড়া সাংবাদিকদের অবদান উদযাপন এবং স্মরণ করা। ক্রীড়া সাংবাদিকদের তাদের কাজে উৎকর্ষ সাধনের জন্য উৎসাহিত করা এবং কেবল ক্রীড়া জগতের কাছেই নয়, বরং সমগ্র বিশ্বের কাছে একটি উদাহরণ স্থাপন করা। এই দিনটি বিভিন্ন ক্রীড়া সংবাদমাধ্যমের ব্যক্তিত্বদের কৃতিত্বকেও মহিমান্বিত করে। বিশ্ব শান্তির মাধ্যম হিসেবে খেলাধুলাকে জনপ্রিয় করার জন্য পেশাদাররা এই দিনটি ব্যবহার করেন।  তথ্যসূত্র   বিষয়শ্রেণী:জুলাই উদ্‌যাপন বিষয়শ্রেণী:আন্তর্জাতিক উদ্‌যাপন বিষয়শ্রেণী:ক্রীড়া
মো. ইকবাল হোসেন খান একজন বাংলাদেশী কূটনীতিক, যিনি বর্তমানে  পাকিস্তানে বাংলাদেশের হাইকমিশনার হিসেবে নিযুক্ত আছেন।   প্রারম্ভিক জীবন ও শিক্ষা  খান রাশিয়ার পিপলস ফ্রেন্ডশিপ বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর ডিগ্রি অর্জন করেন। তিনি তৎকালীন বাংলাদেশ ইন্সটিটিউট অব টেকনোলজি, খুলনা (বর্তমানে খুলনা প্রকৌশল ও প্রযুক্তি বিশ্ববিদ্যালয়) থেকে ইলেকট্রিক্যাল অ্যান্ড ইলেকট্রনিক ইঞ্জিনিয়ারিংয়ে স্নাতক সম্পন্ন করেন। এছাড়াও তিনি জাতীয় প্রতিরক্ষা কলেজে জাতীয় প্রতিরক্ষা কোর্স সম্পন্ন করেন।   পেশাগত জীবন  খান ২০০১ সালে ২০তম বিসিএস পরীক্ষার মাধ্যমে পররাষ্ট্র মন্ত্রণালয়ে যোগদান করেন। তার কূটনৈতিক জীবনে তিনি জেদ্দা, লন্ডন, মস্কো ও আবুধাবিতে অবস্থিত বাংলাদেশের বিভিন্ন দূতাবাসে দায়িত্ব পালন করেন। তিনি দুবাইয়ে বাংলাদেশের কনসাল জেনারেল হিসেবেও দায়িত্ব পালন করেছেন।  ঢাকায় পররাষ্ট্র মন্ত্রণালয়ে তিনি পশ্চিম এশিয়া অনুবিভাগের মহাপরিচালক এবং পরবর্তীতে পররাষ্ট্র সেবা একাডেমির মহাপরিচালক হিসেবে কাজ করেন। ২০২৪ সালের আগস্ট মাসে তিনি মো. রুহুল আলম সিদ্দিকের স্থলাভিষিক্ত হয়ে পাকিস্তানে বাংলাদেশের হাইকমিশনার নিযুক্ত হন। ২০২৪ সালের শেষভাগে শেখ হাসিনা নেতৃত্বাধীন আওয়ামী লীগ সরকার পতনের পর তিনি বাংলাদেশ-পাকিস্তান সম্পর্কের উন্নয়নে ভূমিকা রাখেন।   ব্যক্তিগত জীবন  খান বিবাহিত এবং তার দুই কন্যা রয়েছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী কূটনীতিবিদ বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী সরকারি চাকরিজীবী বিষয়শ্রেণী:পাকিস্তানে বাংলাদেশের হাই কমিশনার
টিলা জোগিয়ান ( পাঞ্জাবি এবং উর্দু: ٹلہ جوگیاں ) হলো একটি পরিত্যক্ত হিন্দু মন্দির এবং সন্ন্যাসীর কমপ্লেক্স যা পাকিস্তানের পাঞ্জাব প্রদেশের সল্ট রেঞ্জের টিলা জোগিয়ান পর্বতের চূড়ায় অবস্থিত। কমপ্লেক্সটি ১৯৪৭ সালের আগে পাঞ্জাবের হিন্দু যোগীদের জন্য সবচেয়ে গুরুত্বপূর্ণ কেন্দ্র ছিল এবং এখানে শত শত তপস্বী ছিল। গুরু নানকের সাথে সম্পর্ক থাকার জন্য সাইটটি শিখধর্মেও গুরুত্বপূর্ণ ।   অবস্থান    ইতিহাস    তাৎপর্য    সাইট লেআউট    সংরক্ষণ    গ্যালারি    আরো দেখুন    কাটাস রাজ মন্দির  পাকিস্তানে হিন্দুধর্ম  পঞ্চমুখী হনুমান মন্দির   তথ্যসূত্র    বহিঃসংযোগ    Trekking on the Tilla Jogian by Shaikh Muhammad Ali  Tilla Jogian picture travelogue  Tilla Jogian destruction of 1st century BC heritage of Pakistan  বিষয়শ্রেণী:শিব মন্দির বিষয়শ্রেণী:পাকিস্তানের ইতিহাস বিষয়শ্রেণী:পাকিস্তানে ধ্বংসাবশেষ বিষয়শ্রেণী:পাকিস্তানের পাঞ্জাবের হিন্দু মন্দির বিষয়শ্রেণী:পাকিস্তানে হিন্দুধর্ম বিষয়শ্রেণী:ঝিলাম বিষয়শ্রেণী:খ্রিস্টপূর্ব ১ম শতাব্দীর হিন্দু মন্দির
ব্যবহারকারী স্ক্রিপ্টের তালিকা  ব্যবহারকারী স্ক্রিপ্ট হলো উইকিপিডিয়ার একটি শক্তিশালী বিশেষায়িত সুবিধা, যা উইকিপিডিয়ার সম্প্রদায় কর্তৃক নির্মিত। এটি ব্যবহারকারীদের পছন্দসমূহের বাইরে উইকিপিডিয়ার ইন্টারফেস বদলানোর সুবিধা দেয়। এই পাতাটিতে উইকিপিডিয়ায় বিদ্যমান স্ক্রিপ্টসমূহের তালিকা ও এদের ইনস্টল করার উপায় বর্ণনা করা আছে। এই সমস্ত স্ক্রিপ্ট জাভাস্ক্রিপ্ট প্রোগ্রামিং ভাষা ব্যবহার করে নির্মাণ করা হয়েছে।   এখান ক্লিক করে সরাসরি স্ক্রিপ্টের তালিকায় যান।  উইকিপিডিয়ার জনপ্রিয় টুলগুলো গ্যাজেটে রূপান্তর করা হয় এবং সেগুলোকে এই তালিকা থেকে সরিয়ে নেওয়া হয়। আপনি সেগুলোকে পছন্দসমূহের গ্যাজেট ট্যাবে পেতে পারেন। প্রয়োজনীয় সরঞ্জামের জন্য আপনাকে প্রথমে গ্যাজেটগুলোতে অনুসন্ধানের পরামর্শ দেওয়া হচ্ছে; কারণ সেগুলো ব্যাপক পরীক্ষিত এবং অধিক বিশ্বস্ত।  অধিকাংশ স্ক্রিপ্টই উইকিপিডিয়ার বর্তমান ডিফল্ট হিসেবে ব্যবহৃত ভেক্টর আবরণে নির্মিত এবং পরীক্ষিত।  কীভাবে স্ক্রিপ্ট ইনস্টল করবেন:  প্রথমেই নিশ্চিত করুন যে আপনি ব্যবহারকারী হিসেবে নিবন্ধিত এবং প্রবেশকৃত অবস্থায় আছেন। শুধুমাত্র প্রবেশকৃত ব্যবহারকারীরাই স্ক্রিপ্ট ইনস্টল করতে পারবেন।  আপনি চাইলে, "" সক্রিয় করে নিন।  তারপর এই পাতায় ফিরে আসুন ও কোনও স্ক্রিপ্ট ইনস্টল করতে স্ক্রিপ্টের পাশে লেখা থাকা "ইনস্টল করুন"-এ ক্লিক করুন। কিছু স্ক্রিপ্ট সঠিকভাবে ইনস্টল করতে বাড়তি কিছু পদক্ষেপ নিতে হতে পারে। তাই নথি পাতা থাকলে তা অনুসরণ করতে ভুলবেন না। এছাড়াও আপনি  সাময়িক সময়ের জন্য স্ক্রিপ্ট-ইনস্টলারসহ এই পাতাটি পরিদর্শন করতে পারেন। অথবা  নিচের তালিকায় স্ক্রিপ্টের নামের সাথে থাকা ঊর্ধ্বলিখনে (সুপারস্ক্রিপ্ট) ক্লিক করলে যে পাদটীকা আসবে সেখানে বর্ণিত পন্থা অনুসরণ করুন।  যদি কোনো ঊর্ধ্বলিখন না থাকে, তবে স্ক্রিপ্টের নথিতে ক্লিক করুন এবং সেখানে থাকা নির্দেশনা অনুসরণ করুন।  প্রয়োজনীয় কোড অনুলিপি করার পর, আপনার common.js পাতায় নির্দেশনা অনুসারে কোড প্রতিলিপি করুন এবং । আপনার স্ক্রিপ্ট ব্যবহারের জন্য তৈরি।